'n Uitgerekte oorbeklemtoonde soundcheck, lirieke en uitmergelende kitaar feedback word Aashole. Daar gaan ritme bykom, en meer paarrym vir melodie, maar 'n skreeuende Jaco oor 'n vermorende Zander is tegnies dit..! Die luisteraar of sanger of soundman word met dinge wat baie soos seksuele geweld gedreig indien die mikrofoon nie harder gemaak word nie. Cool.
Soomloos oor in Betaal waarin die kitaargeraas in 'n riff ontaard en teen die koor 'n oordonderende drombeat insluit.. Onder hierdie onderdrukkende klankmuur is daar hope lirieke wat net met inspanning of lippetaal gehoor kan word. Natuurlik teen die bg. aanhaling is kopknik en saamsing reeds op besluit. Die feit dat so 'n snit, met mal lewendige verwerking in, nog 'n morele les in sal hê, speel 'n ordende rol in verbasende chaos.
Hierdie sal as die liefdesliedjie op die album afgaan. Iets soortgelyks daaraan om 'n skokgranaat met 'n nota deur jou meisie se kamervenster te gooi, terwyl jy en jou pel 'n amp aan 'n sementmenger-AK-trok-hybrid gekoppel het en meth van jul voorarms snuif... of so iets. Dis gelukkig nie noodwendig vir 'n meisie nie, nie enigsins teneerdrukkend nie, 'n kreet. Altyd gehou van Kom Hier skree, nog 'n rede nou.
Die set kom na 'n raserige einde, Zander Blom skaal die basritmes af na meer oorverdowendrige riffs, en Jaco van Schalkwyk se melodieuse skree-strofes (skreefos?) word 'n vertelling. Van die Wesrand se heuwels soek die Jaco en coupling 'n kuier, na 'n vliegtuigrit na Durban, 'n bakkierit na Holland en naderhand 'n wêreldwye soek... 'n Perfekte stereo-spyker-teen-staal 3D-doodle om 'n klankaanslag af te afsluit.. (Saad-2011)